Gayle Hunnicutt

Gayle Jenkins, Lady Jenkins (famkesnamme: Hunnicutt; 6 febrewaris 1943 - 31 augustus 2023) wie in Amerikaanske film-, telefyzje- en toanielaktrise. Se kaam út in militêre húshâlding en wurke as model foar't se in karriêre as aktrise begûn. Hja spile yn goed 30 films, wêrûnder de neo-noir detektivefilm Marlowe (1969), de spionaazjefilm Scorpio (1973) en de telefyzjefilm Return of the Man from U.N.C.L.E. (1983). Ek publisearre se twa boeken. Hunnicutt troude twaris en hie twa bern.

 Biografy 
Jonkheid en oplieding
Se waard berne yn Fort Worth, Texas as as as dochter fan kolonel Sam Lloyd Hunnicutt en Mary Virginia (berne Dickerson) Hunnicutt. Hunnicutt gie mei in beurs nei de Universiteit fan Kalifornië yn Los Angeles om Ingelske literatuer en teäterwittnskip te studearjen. Se wurke as fotomodel en waard dêrnei aktrise.

Aktrise
Yn har filmkarriêre waard Hunnicutt typecast as in seksy brunette. Se spile Emaline Fetty, in oplichtster dy 't jild besocht ôf te parsen fan de Clampetts yn twa ôfleveringen fan The Beverly Hillbillies yn 1966. Se spile tegearre mei James Garner yn de detektivefilm Marlowe (1969 ), dêr 't har personaazje in glamoereuze Hollywoodaktrise yn wie.

Nei 't se yn 1970 mei har man de sjoernalist David Hemmings nei Ingelân ferhuze, koe Hunnicutt har aktearprestaasjes better ta harren rjocht komme litte. Sy en Hemmings spilen tegearre yn twa horrorfilms yn de iere jierren 1970, Fragment of Fear (1970) en Voices (1973). Se hie in promininte rol as Charlotte Stant yn Jack Pulman's telefyzjebewurking fan Henry James syn roman The Golden Bowl (1972). Se spile Ann Barrett yn The Legend of Hell House (1973) en Tsarina Alexandra yn de telefyzje minysearje Fall of Eagles (1974). Se ferskynde as Irene Adler, tsjinoer Jeremy Brett, yn de earste ôflevering fan de tf-searje The Adventures of Sherlock Holmes (A Scandal in Bohemia) yn 1984. Se ferskynde ek yn in oar Marlowe mystearje yn in ôflevering fan HBO's Philip Marlowe, Private Eye (1983), diskear mei Powers Boothe yn de haadrol. Se hie in byrol yn de skriller Target (1985), mei Gene Hackman en Matt Dillon yn de haadrollen. Hunnicutt gie werom nei de Feriene Steaten yn 1989 om de rol fan Vanessa Beaumont te spyljen yn telefyzjerige Dallas oant 1991.

Yn 2012 wie Hunnicutt te sjen yn in ôflevering fan de HGTV reality show Selling London, wêryn 't se de bûtenpleats Primrose Hill presintearre dêr 't hja en har twadde man, sjoernalist en redakteur Simon Jenkins, trije desennia lang wennen.

Skriuwster
Hunnicutt skreau twa boeken. It earste, Health and Beauty in Motherhood, waard publisearre yn 1984. Yn 2004 publisearre se Dearest Virginia: Love Letters from a Cavalry Officer in the South Pacific, mei de brieven dy 't har âlden yn de Twadde Wrâldoarloch útwikselen.  Deaberjocht yn The Gardian 

Persoanlik libben en dea
Op 16 novimber 1968 troude Hunnicutt mei de Britske akteur David Hemmings, mei wa 't se in soan krige, de lettere akteur Nolan Hemmings; se skiedden yn 1975. Hunnicutt troude yn 1978 fannijs mei sjoernalist Simon Jenkins. It stel wenne yn Primrose Hill, Londen, dêr 't se har soan Edward grutbrochten. Jenkins waard beneamd ta Knight Bachelor foar syn fertsjinsten oan de sjoernalistyk yn 2004. Se giene yn 2009  útinoar. Yn 2010 krige se ferkearing mei Richard Evans, tenniskorrespondint fan The Daily Telegraph.

 Filmografy 

 The Wild Angels (1966) as Suzie 
 P.J. (1968) as Maureen Preble
 The Smugglers (1968 Tf-film) as Adrianna
 Eye of the Cat (1969) as Kassia Lancaster
 Marlowe (1969) as Mavis Wald
 Fragment of Fear (1970) as Juliet Bristow
 Freelance (1971) as Chris
 The Love Machine (1971) as astrologysk famke op feest (uncredited)
 Running Scared (1972) as Ellen Case
 Voices (1973) as Claire
 Scorpio (1973) as Susan
 The Legend of Hell House (1973) as Ann Barrett
 Nuits rouges aka Shadowman (1974) 
 The Spiral Staircase (1975) as Blanche
 Strange Shadows in an Empty Room (1976) as Margie Cohn
 The Sell Out (1976) as Deborah
 Once in Paris... (1978) as Susan Townsend
 The Saint and the Brave Goose (1979) as Annabelle West
 Flashpoint Africa (1980) as Lisa Ford
 The Million Dollar Face (1981 tf-film) as Diana Masterson
 Return of the Man from U.N.C.L.E. (1983 tf-film) as Andrea Mackovich
 Savage in the Orient (1983 tf-film) as Julian Clydesdale
 Two by Forsyth (1984 tf-film)
 Target (1985) as Donna Lloyd
 Dream Lover (1986) as Claire
 Turnaround (1987) as Pat
 Silence Like Glass (1989) as Mrs. Martin
 Hard to Be a God (1989)

Kategory:Amerikaansk filmakteur
Kategory:Amerikaansk telefyzje-akteur
Kategory:Amerikaansk toanielakteur
Kategory:Amerikaansk model
Kategory:Amerikaansk publisist
Kategory:Persoan berne yn 1943
Kategory:Persoan stoarn yn 2023